Ĉi tiu filmo ricevis la specialan premion en la 26a festivalo en Kano (Cannes)...
la premion de internacia ĵurio en la 11a festivalo de sciencfikcia filmo en Triesto.
‚La Sovaĝa Planedo‘
laŭ la romano ‚Seriaj Omoj‘ de Stefan Wul.
Kinigo, scenaro kaj dialogoj de...
Originalaj desegnoj de...
Figurdesegnado de... Dekordesegnado de...
Muziko de...
Reĝisorado de...
Ŝi ne plu moviĝas.
Mise! ni ne povos plu ludi per ŝi.
Gardu vin! venas sinjoro Sihn.
Ho, rigardu, patro: ina omo kaj ĝia ido.
Ĉu ŝi mortis?
Bedaŭrinde, jes, Tiva.
Kaj la ido – kial bruas?
Malklare. Eble pro timo aŭ eble pro malsato.
Ni ne lasu ĝin en tia situacio. Permesu, ke mi kunprenu ĝin.
Permesu, patro, mi prizorgos ĉion pri ĝi.
Bone, Tiva, ni savu tiun beston de morto.
„Mi tiam aŭdis unuafoje la nomon de la ĉef-edilo de draagoj.“
„Li indulgis mian vivon, ligante mian sorton al sia.“
Patrino, patrino...
Patrino!
Vidu, kiel bela la omido estas!
Ĝia patrino mortis. Mi flegos ĝin.
Ĝi estas tre bela, Tiva.
Tiva, vi rompis la mediton de via patrino!
Tenu la beston en obeo, alie mi devos forpreni ĝin de vi!
Patro, ĝi forrampis. Ĝi ricevu kolringon.
Vi lernu la uzon de ĉi tio, rigardu...
Ekirigu la beston.
Estas amuze. Permesu, ke mi provu.
Milde!
Pro la delikateco de tiu besto...
vi facile vundus ĝin.
Kiel vi nomos ĝin?
Nomos per ‚Tiva‘, kiel mi.
Tio ne sonas kiel oma nomo! Nomu ĝin ‚Fidinda‘ aŭ ‚Vigla‘.
Vidu, kiel ĝi terure petolas!
Mi nomos ĝin Terr... Terr... Terr!...
„Min oni preteratentadis.“
„Kiom gravis omido kompare kun la nobla medito...“
„tiu stranga rito...“
„al kiu miaj mastroj fordonis tiom da tempo kaj da konsideroj?“
Spite al la planoj la fabriko de domelementoj en la ‹uvao› Goham...
ne atingis la atendatan kvanton.
La fabrikaparatoj ŝajne elmontras nenormalan eluziĝon...
pro kio okazis malfruiĝo.
Ĉu vi, majstro Taĵ, trovis la kaŭzon de tiu nenormala eluziĝo?
Ni ankoraŭ ne scias.
Dume ni per rezervaj aparatoj de la distrikto...
kompletigos la produktadon.
Mi ne komprenas.
Tiuj aparatoj kontentige funkciis ĝis nun.
Ĉu en aliaj uvaoj similaj averioj okazis?
- Ne... - Ne... - Ne.
Nur fabrikaparatoj el nia kosma vojaĝo al Antakso 4...
post reveno de tiu planedo pene plenumis siajn programojn.
Majstro Sihn, la scienculoj...
klarigis ĉi difekton per rompo en ilia sentekvilibra sistemo.
Scienculoj ankaŭ rimarkigas, ke la bestoj alportitaj de planedo Terra...
havas sufiĉe altajn ‹savibonon› kaj inteligenton.
Mi ne tre kredas, ke tio veras.
Evidente la bestoj adaptiĝas sufiĉe bone.
Ĉu tamen pro inteligento?
Tiuj bestetoj, kiujn vi inter du meditoj dorlotas...
eble vin surprizos...
en iu venonta tago.
Filmoj faritaj sur Terra montras multajn signojn de organizita vivo.
Ĉi tiu adaptiĝemo – laŭ via diro majstro Kap – ...
eble indikas altan evoluon.
Omoj havas pli mallongan vivodaŭron, ol ni...
sed ni ne forgesu, ke ili multiĝas pli rapide.
Ke tiuj bestoj progresas, majstro Sihn,...
ni ankoraŭ ne rimarkis.
Sed kio rimarkindas,
estas la grandaj damaĝoj...
kiujn ili faris en la uvaoj Ĵekst kaj Telez.
La nombron de malsovaĝaj omoj ni facile regas...
sed sovaĝaj omoj...
tre probable pli abundas, ol oni ĝenerale kredas.
Ni senomigas la prosperejojn...
de sovaĝaj omoj en ĉiu tria ciklo. Sed mi dubas...
ĉu tio sufiĉas.
Estas vere, ke malmultaj armoj efikas daŭre.
Ni agu draste.
Oni esploras novajn procedojn por senomigo...
sed mi dubas, ĉu ili efikos.
Tiva, iru kaj ludu aliloke.
Mi pardonpetas...
fantazio al ni prosperis hodiaŭ, sed...
tiu besto konstante ĝenas!
Estu indulgema! Al tiuj bestoj ĉiuj niaj infanoj havas inklinon.
„Mi kreskadis rapide en tiu mondo malrapida...“
„ĉar al draagoj unu el miaj jaroj estis semajno.“
„Mi estis nura viva ludilo...“
„kiu iafoje tromemfide ribelis.“
„Tiva min amis.“
Terr... amas... Tivan...
Ripetu!
Terr... amas... Tivan... ripetu.
„Tiva ricevadis sian instruon tra aŭdilo.“
„Ĝi peris la lecionojn rekte al la cerbo...“
„ilin enpremante en la memoron senforgese.“
«Nia planedo Igam havas unu lunon...»
«nome la sovaĝan planedon. Ĝi estas neloĝata.»
«Ĝin oni uzas por medito. »
«Igam partiĝas je pluraj uvaoj.»
«Du uvaoj, Strom kaj Jot, estas naturaj kaj simetriaj.»
«Urtanon, la plej grandan uvaon, tute kovras...»
«bluaj sensonigaj rokoj.»
«Ĝia varmamplekso cetere rangas...»
«inter 8 kaj 243 ‹leksoj›...»
«kio malebligas ĉian ‹ripokan› ekspluaton.»
«Nia uvao, Goham, havas ‹fepularan› enlandan maron...»
«kiu stabiligas la ‹penoĵon› je proksimume 25 leksoj.»
«Fiksaj blokoj kompensas la influon de la ‹pontika ribacio›.»
«‹Malojaj› globoj moderigas la premon.»
«Ĉiuj uvaoj travivas ciklon de tri malegale longaj sezonoj:...»
«la sezono de kristaligo, ‹geros›...»
„Hazardo malfermis ankaŭ al mi la pordon de la draagaj scioj.“
«Kiam la grundo elskvamiĝas, densa vegetaĵaro...»
«anstataŭas ĉiujn ĝiajn ‹noskojn› per similaj noskoj.»
„Mi ŝatis la lecionojn.“
„Mi penis kleriĝi per ili.“
«La klifoj, kiuj en iuj lokoj bordas la fepularan maron estas eluzitaj...»
«de pluvoj, kiuj ofte daŭras...»
Tiva, Tiva, venu kun via besto!
Ĵurgal havas la propran kaj ni amuziĝos.
Mi ne volas, ke ĝi vundiĝu. La omo de Ĵurgal estas furiozema!
Lastfoje ĝi preskaŭ deŝiris de mia la orelojn!
Ĝi ne damaĝos ĝin. Venu kaj ni ludu!
Venu, venu, vidu!
Terr luktu, estos pli amuze.
Terr venkos, ĝi kvazaŭ estas sovaĝulo!
Nun luktu!
Ĝi bone kantas.
Ankaŭ Terr scias kanti.
Kantu, Terr, ek! kantu.
- Ĉu ĝi strangolos ĝin? - Mi ne scias, kion ĝi volas.
Fia besto!
«La ‹materna› muskolaro aŭ ‹fladuo› de l' ‹tarko› estas bone videbla...»
«ĉar la beston oni facile senhaŭtigas...»
Ĉu vi aŭdas la omon?
Ĝi diras lecionon de Tiva.
Ŝi tiom amas Terr-on, ke ĉiam kunhavas ĝin.
Ĉu ĝi komprenas, kion ĝi eldiras?
Miaopinie ne.
Ĉiuokaze, mi malpermesos, ke ŝi kunhavu la omon dum lecionoj.
Ŝi studu serioze.
«Observante la ‹ŝisinian› muskolon de tarka kruro ni vidas...»
«ke tiu ŝisinia muskolo estas karna, longaforma ‹viloko›...»
«La ‹mologo› estas enonaska besto.»
«Ĝi havas pli ol kvincent milionojn da ‹lukonoj›...»
«kaj la entuta surfaco de la lukonaj vandoj...»
«konsistas el malgrandaj ĉeloj...»
«disaj inter grandaj, tre maldikaj ‹organuraj› platoj.»
«Iuj scienculoj nun opinias...»
«ke ĝi ne estas organuro sed nur ‹gambosa› miksomaterialo...»
«tio estas arta strukturo...»
Ĉu vi denove kunhavas Terr-on dum leciono...
kvankam mi tion malpermesis?
He vi – en la omujon!
Patro! ĝi tamen ne ĝenas min...
kaj ĝi tiom kontentas.
Al vi la lecionoj estu agrablaj! Nun, bonvole daŭrigu la studadon.
„Venis la tago, kiam draagidoj partoprenas unuafoje en medito...“
„Tiu sankta solenaĵo estas grava paŝo...“
„sur ilia vojo al scio.“
„Jam de kelka tempo mi perdis mian intimecon kun Tiva.“
„Ŝi estis kreskanta, kaj rezignanta pri ĉiu ludilo siavice.“
„Lecionojn mi ne plu kunhavis. Mi decidis, ke mi forkuros.“
Patrino, Terr-on mi ne trovas.
Kaj mia aŭdilo forŝteliĝis.
Uzu do vian brakringon!
Se ĝi tre malproksimiĝis, mi suferigos ĝin.
Ŝaltu la brakringon plenforte, bonvolu.
Patrino, mi ne kuraĝas...
Vi ne tre sagacas – malsovaĝa omo, ĉu?
Ankaŭ vi surhavas kolringon.
Ĉi tiu estas malvera, trompe por la draagoj.
Kio estas tio?
Aparato elpensita de draagoj.
Kio?
Draaga aparato.
Aŭskultu!
Ha!
«‹Valia› ciklo, kvara leciono...»
«Rimarkinde estas, ke la serĉado de ‹aklonoj›...»
«en spaca ‹pernetropo›...»
«okazas sammaniere, kiel en dudimensia pernetropo.»
«Oni notu, ke oni serĉas ne nur ‹festaciajn› grupojn...»
Ne timu, ĝi ne danĝeras.
Ĉu vi ŝtelis? Kien vi portos?
- Mi ne scias. - Do venu kun mi!
„Mia nova amiko gvidis min al grupo, kiu kaŝe loĝis en granda arbo...“
„ie en forlasita ĝardeno.“
„Kiel mokinda hejma omo, mi travivis...“
„malglore la unuan rilaton al sovaĝaj omoj.“
Tiun keston ne batu, ĝi estas kaptilo!
„Ĉar mi alportis ĝis la granda arbo la aŭdilon de scio...“
„la sorĉisto spontanee malamikis al mi.“
Ni alportis kvin kestojn, estro.
Ĉu nur unu manon da?
Unu kesto estis kaptilo, estro, kaj Rapidulo pro ĝi mortis.
Li sciis, ke ĝi estas kaptilo.
Li estas malsovaĝa omo, estro.
Li forkuris kun draaga aparato...
per kiu li instruiĝis pri draaga skribo.
(Demandu, kion enhavas tiu kesto. Mi vetas, ke li ne scias legi.)
Ĉu la malsovaĝa homo do scias, kion enhavas la kestoj?
Kion ĉi tiu?
Kolorpulvoron.
«... varmamplekso cetere rangas...»
«inter 8 kaj 243 leksoj...»
«kio malebligas ĉian ripokan ekspluaton.»
«Nia uvao, Goham, havas fepularan enlandan maron...»
«kiu stabiligas la penoĵon je proksimume 25 leksoj.»
«Fiksaj blokoj kompensas...»
«la influon de la pontika ribacio.»
«Malojaj globoj moderigas la premon.»
«La du aliaj uvaoj, Ĵez kaj Telez, estas tute...»
Kial vi ĉesigis la lecionon?
Draaga scio malutilas.
Ĝin omoj ne bezonas.
Ni ne estas malsovaĝaj omoj.
Li kulpis grandan ofendon!
Laŭleĝe vi devas interlukti.
Alportu la lukto-bestojn!
Vi venkis.
Restu kun ni, omoj de la granda arbo.
Al ni vi tre helpos.
Morgaŭ ni ekspedicios.
„Ĝi estis mia unua ekspedicio por ŝtelo de draaga manĝaĵo.“
„Ni revenis kun granda ŝarĝo da kaptaĵoj.“
Vigle! la granda arbo proksimas.
La grupo de la profunda vepro! Singardu!
Kial ili priŝtelis nin?
Ili estas el la profunda vepro. Neniel fidu ilin.
Tiuj ŝteluloj loĝas aliekstreme de la ĝardeno.
«La granda Zarek en la tria jarmilo antaŭ la ‹kroŭpa› erao...»
«fondis la unuan ‹piraman› civilizon.»
«Laŭlegende de sia tombo li ankoraŭ movas...»
«la globon de vivo.»
«Trapikite de ĵetaĵoj lia korpo restas senŝanĝa.»
«Lia menso travojas la igaman ĉielon...»
«periode, ekde la tempo de la unua ‹jankosa› invado...»
«kiun forpelis la draaga armeo sub lia komando.»
«Iuj scienculoj rilatigas tion al la ideo de medito.»
«Aliaj opinias, ke Zarek estas senmorta kaj ke...»
«el la flamoj de tempo li reaperas en la vortico...»
«de l' realo senlime multobla...»
«kontraŭante la mortemon en la draagaj animoj.»
«Efektive...»
«post la pirama civilizo...»
«la draaga popolo repelis la invadon...»
Vidu, kiel omoj lernas.
Se ni nur havigus al ni pliajn aŭdilojn...!
Terr, vi scias tiom multe, kiom la draagoj.
Mi nur komencas kompreni skribon.
Vidu.
Ĉu vi certas?
Ĉu vi legis bone?
Jes, en la ĝardeno sur ĉiuj muroj legiĝas ‚senomigo‘!
Kio okazos?
La draagoj mortigos ĉiujn omojn de la ĝardeno!
Antaŭlonge...
mi vidis senomigon.
Estis terure!
Sed nun en la arbo la danĝero ne grandas.
Kiel ni agu?
- Fatale! - Ni havas tempon por prepariĝi.
Ni postenigos gardistojn.
La draagoj buĉos nin...
pune pro la ŝtelo de ilia sciaro.
Ni preĝu al la sovaĝa planedo.
La gardistoj avertos, kiam venos la draagoj. Morgaŭ ni decidos.
Kial vi enŝteliĝis al ni? He?
Mi venas kun sciigo. Morgaŭ la draagoj la ĝardenon senomigos.
La ĝardenon senomigos? Ĉu tiom?
Kiel vi eksciis?
Iu el ni legis ĝin de sur la muroj!
Ĉu nun omoj de l' granda arbo legas la draagan skribon?
Ne atentu lin, maljunulino!
Li trompe provas ellogi nin el la profunda vepro!
Mi parolas veron, la draagoj volas senomigi!
Malliberigu lin!
Iu eliru kaj kontrolu la murojn!
Aŭskultu!
- Draagoj! - Silenton!
Mi flaras omojn ĉi tie.
Fibestoj! Estus bone, se la ediloj...
planus pli oftajn purigojn!
Ne malbone havi maskotan omon... ili estas amuzaj.
Sed tiuj sovaĝaj omoj ŝtelas...
malpuras kaj multiĝas timige rapide.
Estas nesto en la defluejo!
Vidu... tuta kolonio.
Ni premmortigu ilin.
La estro mortis.
Ne ploraĉu kiel infanoj.
Ni foriru al loko, kie la draagoj ne trovos nin.
Mi konas tian lokon, mi kondukos vin tien.
Tiu vojo kondukas al forlasita raketejo.
Tie ni estos sekuraj.
Mi malaprobas, ke ni senomigas regule nur en ĉiu tria ciklo.
Lastatempaj okazoj pruvas, kiom tio malsufiĉas.
Murdo de draago! Nekredeble!
Ĉu draagoj tiel malfortas, ke omoj povas mortigi ilin...
facilege?
Sovaĝaj omoj multe pli abundas, ol oni kredis.
Sur la korpo vidiĝis multegaj mordoj kaj vundoj.
Raportis la saviĝinta draago...
ke omoj multegis.
Sovaĝaj omoj fariĝas ĉiutage pli sentimaj!
Ili multiĝas timige rapide!
Majstro Sihn, estas maltrankviliga la konstato...
ke via uvao Telez...
ne estas la sola...
kie senomigo renkontis malfacilojn.
Du aliaj uvaoj...
Goham kaj Urtano...
travivis similajn okazaĵojn.
En la senomigita ĝardeno proksime de la murdita draago...
troviĝis du surprize oportune aranĝitaj nestoj.
Kaj plej mirige, plej neatendite...
en iu el tiuj nestoj...
ankoraŭ fermitaj kestoj staris ordigite...
laŭ speco. Kiel sciis la omoj...
kion ili enhavas?
Estas urĝe, majstro Sihn, ke ni decidu vere efikajn agadojn!
Mi proponas, ke ni senomigu ĝardenojn dufoje en ĉiu ciklo.
Mi ankaŭ petas striktan reguladon de la bredo...
kaj de la vendo de malsovaĝaj omoj.
Tro ofte ili resovaĝiĝas...
kaj aliĝas al la grupoj...
kiuj vivas en ĝardenoj kaj aliaj dezertaj lokoj.
Ni fine uzu la delonge anoncitajn novajn rimedojn por senomigo.
Ni ekstermu la sovaĝajn omojn. Kaj mi plie demandas:
ĉu ni konservu niajn hejmajn omojn?
Vi erare kredas, ke omoj estas nuraj fibestoj.
Kaj ĉi tiu eraro, mi timas...
havos pezajn sekvojn.
„Pasis en Igam...“
„tri sezonoj...“
„tio estis por ni dekkvino da jaroj.“
„En la delonge forlasita draaga raketejo...“
„ni konstruadis nian urbon.“
„Sed nia vera celo estis la sovaĝa planedo.“
„Multaj malsovaĝaj kaj sovaĝaj omoj aliĝadis al ni.“
„Dank' al scioj havitaj per la aŭdilo...“
„ni uzis altajn teĥnikojn kaj skaligadis...“
„draagajn raketelementojn...“
„al grando por ni taŭga.“
«‹Trinuro› estas blanka metalo, kies aspekto ‹palsifas matvaron›.»
«Zorga ‹rekuligo› provizas al ĝi belan metalan brilon.»
Al ni bone prosperas, Terr.
Du raketoj jam pretas...
por elprovado.
- Aliaj sekvos per laboro kaj tempo. - Ni rapidu!
Multaj spionoj inter hejmaj omoj sciigis...
ke venas granda senomigo.
Ne estas certe, ke ili pretervidos nin.
Ni senprokraste flugigos la du esplorraketojn...
kaj baldaŭ vidos, ĉu vivado sur la sovaĝa planedo eblas.
Atendi ni ne povas.
Bedaŭrinde mi ne kunvojaĝos.
Mi ne timas. Mi certas, ke vi prosperos.
Mi scias, ke vi konstruos...
novan mondon, en kiu omoj feliĉos...
malproksime de draagoj.
La sovaĝa planedo iĝos nia planedo...
iĝos la mondo de niaj idoj.
Vi iru!
Vi iru nun!
Vi...
„Ŝance ni eltrovis la sekreton de la draagoj.“
„Per la meditogloboj tien ili venadis kaj renkontadis...“
„aligalaksiulojn por stranga geedziga rito.“
„Ĉi tiu kuniĝo al ili donis la necesan vivenergion...“
„kaj samtempe daŭrigis ilian genton.“
„Ni ektimis, ke...“
„la piedoj de l' grandegaj statuoj eble renversus niajn raketojn.“
„Ni hazarde trafis la solan malforton de la draagoj.“
„Sur Igam la senomigo haltis.“
Neniam antaŭe draagoj estis en tia danĝero!
Nia tuta civilizo ŝanceliĝas!
La omoj estas venĝantaj.
Ili havas nekredeblajn teĥnikajn rimedojn.
Ni haltigu ilin, ekstermu ilin.
Ĉu ne tro malfrue?
Nek omoj nek draagoj...
profitos de interdetruo.
Ni prefere strebu al paco.
«Ekde la Sihn-a erao, epoko de la igamaj majstroj...»
«la draaga civilizo spertas rimarkindan evoluon.»
«Longe instruite...»
«per nia filozofio kaj teĥnikaro...»
«omoj nun al draagoj peras...»
«iniciatemon kaj viglan pensmanieron.»
«Nian planedon du lunoj, unu natura kaj unu arta, ĉirkaŭiras.»
«La natura, laŭnome sovaĝa planedo...»
«restas dediĉita al draaga medito.»
«La artan faris la omoj, kaj nomis ĝin Terr.»
«omoj vivas en urbegoj...»
«dise en pluraj uvaoj...»
subtekstoj de: ĵeromo vaŝe, 2013.